**PÁLYÁZATI FELHÍVÁS**

**Piliscsaba Város Önkormányzatának Képviselő-testülete**

**205/2024. (IX.9.) számú határozata alapján**

**nyilvános pályázatot hirdet**

**Piliscsaba Város Önkormányzat közigazgatási területén**

**ebrendészeti (gyepmesteri) feladatok ellátására**

1. **A pályázat tárgya:**

Piliscsaba Város Önkormányzata nyilvános pályázatot hirdet az állatok védelméről és kíméletéről szóló 1998. évi XXVIII. törvény 48/A. § (3) bekezdése, valamint az élelmiszerláncról és hatósági felügyeletéről szóló 2008. évi XLVI. törvény 19. § (1)-(2) bekezdései alapján Piliscsaba Város közigazgatási területén - különös tekintettel a település belterületére – a kóbor állatok (elsősorban ebek és macskák) befogásával, valamint az állati hulladék begyűjtésével, elszállításával és ártalmatlanná tételével kapcsolatos feladatok ellátására, egy éves határozott időtartamra.

1. **A pályázat benyújtására jogosult:**

Az a magánszemély, egyéni vállalkozó, gazdasági társaság vagy társadalmi szervezet, aki/amely vállalja a jogszabályi előírásoknak megfelelően működő ebrendészeti telepen Piliscsaba város közigazgatási területe vonatkozásában az ebrendészeti tevékenység ellátását.

1. **A ebrendészeti feladatok ellátására vonatkozó kötelezettségek, előírások:**

***3.1 Jogszabályok:***

* *Az állatok védelméről és kíméletéről szóló 1998. évi XXVIII. törvény - különösen: 48/A. §*

# *A kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII. 27.) Korm. rendelet*

* *Az élelmiszerláncról és hatósági felügyeletéről 2008. évi XLVI. törvény*
* *Az Állat-egészségügyi Szabályzat kiadásáról szóló 41/1997. (V. 28.) FM rendelet*
* *Piliscsaba Város Önkormányzata Polgármesterének a köztisztaságról szóló 12/2020. (VI. 4.) ör.*

***3.2 Ebrendészeti feladatok:***

Az ebrendészeti feladatok ellátója Piliscsaba város közigazgatási területén – különös tekintettel a település belterületére – a pályázat kiírójával előzetesen egyeztetett, és ennek megfelelően meghirdetett rendelkezésre állási időn belül, a tudomásszerzést követően haladéktalan intézkedési kötelezettséggel biztosítja:

* a kóbor állatok (elsősorban ebek és macskák) befogását és ebrendészeti telepre történő haladéktalan beszállítását,
* a közterületen található elhullott állati tetemek begyűjtését, és tárolásra, ártalmatlanításra történő elszállítását.
1. **A pályázat benyújtásának határideje: 2024. október 4. (péntek) 12 óra**
2. **A pályázat nyertese:**

A pályázaton résztvevők közül az a nyertes, aki a pályázati feltételeknek összességében a leginkább megfelel, és a legalacsonyabb összegű árajánlatot teszi.

1. **Pályázati feltételek:**

A pályázaton az vehet részt, aki

* természetes személy, vagy a *nemzeti vagyonról* szóló 2011. évi CXCVI. törvény (a továbbiakban: Nvtv.) 3. § (1) bekezdés 1. pontja szerint átlátható szervezet
* a pályázati kiírás szerinti feltételeket vállalja.
1. **A pályázatra vonatkozó formai előírások:**

A pályázatot

* írásban,
* aláírva, nem természetes személy pályázó esetében az aláírásra jogosult cégszerű aláírásával ellátva,
* a Piliscsabai Polgármesteri Hivatal Ügyfélszolgálatán (2081 Piliscsaba, Kinizsi utca 1-3.) személyesen, 1 példányban, zárt borítékban; vagy
* az aljegyzo@piliscsaba.hu elektronikus levelezési címre megküldve

kell benyújtani a pályázat tárgyának feltüntetésével: **„Pályázat: Ebrendészeti tevékenység ellátása-Piliscsaba”.**

1. **A pályázatnak tartalmaznia kell:**
* a pályázó nevét, címét (székhelyét), egyéb azonosító adatait, telefon és e-mail elérhetőségét,
* a pályázó számlavezető pénzintézetének megnevezését, számlaszámát,
* az árajánlat összegének megjelölését,
* a pályázó szakmai programját, eddigi ebrendészeti tevékenységének bemutatását, referenciák bemutatása,
* a pályázó nyilatkozatát arról, hogy:
* a pályázati kiírásban foglalt feltételeket megismerte, elfogadja és vállalja,
* elfogadja az eredményéről szóló közlés kézhezvételétől számított 45 napig tartó ajánlati kötöttséget,
* a pályázatában szereplő személyes adatainak pályázattal összefüggő nyilvántartásához és kezeléséhez hozzájárul,
* pályázó nyilatkozatát arról, hogy legkésőbb a szerződés aláírásáig csatolja az alábbi dokumentumokat/nyilatkozatokat
* a kiíró Önkormányzattal szemben semminemű tartozása nem áll fenn;
	+ az Nvtv. 3. § (1) bekezdés 1. pontja értelmében átláthatónak minősül - nem természetes személy pályázó esetében;
	+ nem természetes személy pályázó esetében a pályázat beadási határidejének napjától számított 60 napnál nem régebbi hiteles cégkivonat, vagy a bíróság által nyilvántartásba vett személyek esetén bírósági, egyéni vállalkozó esetén egyéni vállalkozók nyilvántartásának kivonat-másolata, továbbá ha a cégkivonat szerint a cégügyben el nem bírált beadvány vagy módosítás van folyamatban, a cégbíróság által érkeztetett kérelem eredeti vagy hitelesített másolata, elektronikus eljárás esetén az erről szóló
	+ elektronikus igazolás (benyújtott, elektronikus aláírással ellátott kérelem és mellékletei, digitális tértivevény)
* nem természetes személy pályázó esetében az aláírásra jogosult képviselő aláírási címpéldány másolatát,
* 30 napnál nem régebbi önkormányzati igazolást helyi adók megfizetéséről és nemleges NAV-igazolást.

A pályázatnak továbbá tartalmaznia kell, hogy a pályázó az ebrendészeti tevékenységet ki által üzemeltetett ebrendészeti telepen kívánja ellátni. Amennyiben a pályázó nem tart fenn állatmenhelyet/ebrendészeti telepet, hanem feladatát valamely állatmenhellyel/ebrendészeti teleppel megállapodva kívánja ellátni, mellékelni szükséges az állatmenhellyel/ebrendészeti teleppel kötött szerződés másolatát. Csatolni kell továbbá az állatmenhelyet/ebrendészeti telepet üzemeltető (állatvédő) szervezet nyilatkozatát arról, hogy az általuk üzemeltetett menhely/ebrendészeti telep havonta milyen számú, a pályázó Piliscsaba város közigazgatási területén végzett ebrendészeti tevékenysége keretében befogott eb befogadását garantálja.

**Az árajánlatot a következők szerint kérjük megadni:**

a.) állati hulladék begyűjtése, elszállítása és ártalmatlanná tétele, az érintett terület fertőtlenítése:

-   átalánydíj (havi fix díj, a benne foglalt szolgáltatás pontos ismertetése – pl. készenléti díj, kiszállások száma stb.) és/vagy

-  az átalányban rögzítetten felüli külön kiszállás díja;

-  a felmerülő külön költségek, díjak (pl. nagyobb testű állattetemek esetén;

-   a tevékenység dokumentálása (digitális fényképezőgéppel történő rögzítése).

b.) a település belterületén a kóbor ebek befogása, valamint a befogott ebek jogszabály szerinti tartása, őrzése:

-   átalánydíj, (havi fix díj, a benne foglalt szolgáltatás pontos ismertetése: kiszállások száma, kiszállás költsége (pl. km/Ft), a begyűjtött állatokkal kapcsolatos költségek, egy állat befogásának költségei, az állat tartási költségei, a tulajdonos felkutatásának esetleges költségei;

-   az átalányban rögzítetten felüli kiszállás díja: az értesítés módjának megjelölése, valamint az árajánlat lebontva a konkrét költségekre, pl. az állat befogásának díja, üzemanyagköltség, kiszállási díj, bódítószer használata stb.;

-   a tevékenység dokumentálása, a befogott állatok digitális fényképezőgéppel történő rögzítése, és ennek 3 napon belüli megküldése a Piliscsabai Polgármesteri Hivatal Igazgatási Osztálya részére.

1. **A pályázatok bontása, hiánypótlás:**

A pályázatok bontására a Piliscsabai Polgármesteri Hivatalban kerül sor, a benyújtási határidőt követően, három fős bizottság (jegyző, aljegyző, pénzügyi osztályvezető) jelenlétében.

A pályázatok bontását követően megvizsgálásra kerül a pályázat érvényessége.

**Érvénytelen a pályázat, amennyiben:**

* a megjelölt pályázati határidőt követően nyújtották be,
* a pályázat vagy a pályázó nem felel meg a pályázati felhívásban, illetve a jogszabályokban meghatározott feltételeknek.

**Hiánypótlásra nincs lehetőség!**

1. **A pályázat elbírálása:**

Csak az érvényes pályázatok kerülnek elbírálásra.

A pályázatot Piliscsaba Város Önkormányzatának Képviselő-testülete bírálja el. A pályázatok elbírálására a beadási határidőt követő képviselő-testületi ülésen kerül sor (2024. október 21. napján (hétfőn)).

A pályázók az eredményről a döntést követő 8 napon belül írásos tájékoztatást kapnak.

1. **Eredménytelen a pályázati eljárás, amennyiben:**
* a pályázatban megjelölt határidőben nem érkezett érvényes pályázat,
* a benyújtott pályázatok egyike sem felelt meg a pályázati dokumentációban foglalt feltételeknek,
* a legjobb érvényes ajánlat elfogadása veszélyeztetné az önkormányzati vagyongazdálkodást, illetve annak elfogadása előnytelen lenne az Önkormányzat számára.

**Fentieken túl az Önkormányzat fenntartja a jogot arra, hogy a pályázatot eredménytelennek nyilvánítsa, vagy a pályázati felhívást a pályázati határidő lejárta előtt külön indokolás nélkül visszavonja.**

1. **Egyéb információk:**

A pályázattal kapcsolatban további információ a Piliscsabai Polgármesteri Hivatal Igazgatási Osztályán kapható (aljegyzo@piliscsaba.hu vagy 06 30 799 61 93)

A pályázat megjelenik Piliscsaba Város Önkormányzata hivatalos honlapján ([www.piliscsaba.hu](http://www.piliscsaba.hu)), a Polgármesteri Hivatal hirdetőtábláján, valamint a város hivatalos facebook-oldalán.

**Piliscsaba, 2024. szeptember 10.**

 Piliscsaba Város Önkormányzata